b"\n_START_ARTICLE_\nBandos salos\n_START_PARAGRAPH_\nBandos salos (indonez. Kepulauan Banda) \xe2\x80\x93 vulkanin\xc4\x97s kilm\xc4\x97s de\xc5\xa1imties sal\xc5\xb3 grup\xc4\x97 Bandos j\xc5\xabroje, apie 140 km nuo Seramo salos ir apie 2000 km \xc4\xaf rytus nuo Javos. Priklauso Indonezijos Moluk\xc5\xb3 provincijai. Pagrindinis miestas ir administracinis centras yra Bandanaira, esantis to paties pavadinimo saloje._NEWLINE_Pirmieji europie\xc4\x8diai atrad\xc4\x99 salas 1511 m. buvo portugalai (Antonio d'Abreva). 1599 m. juos i\xc5\xa1 sal\xc5\xb3 i\xc5\xa1var\xc4\x97 olandai. Vietiniams gyventojams alfurams nu\xc5\xbeud\xc5\xbeius admirol\xc4\x85 Verhoesven\xc4\x85, iki 1626 m. olandai i\xc5\xa1\xc5\xbeud\xc4\x97 sal\xc5\xb3 gyventojus ir galutinai u\xc5\xbevald\xc4\x97 Bandos salas. Did\xc5\xbeiulius muskatini\xc5\xb3 rie\xc5\xa1ut\xc5\xb3 med\xc5\xbei\xc5\xb3 plotus olandai i\xc5\xa1nuomojo perkeneriams (plantacininkams), kurie darbui atsive\xc5\xbe\xc4\x97 verg\xc5\xb3. 1860 m. vergija buvo panaikinta._NEWLINE_Sal\xc5\xb3 gyventojai alfurai ir ambonie\xc4\x8diai, i\xc5\xa1 \xc4\xafvairi\xc5\xb3 Indonezijos sal\xc5\xb3 atve\xc5\xbet\xc5\xb3 verg\xc5\xb3 palikuonys. Tarpukaryje buvo apie 7000 gyv., dabar - 15 000 gyv."